SARL-NUUS SONDAG 1 SEPTEMBER 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: SARL RTA VOLGENDE IN DURBAN NUWE AM- 
ATEURVIDEOTOERUSTING OP IRS IETS VIR COLLINS RADIOENTOE- 
SIASTE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


SARL RTA VOLGENDE IN DURBAN 


Die tweede SARL Radiotegnologie in Aksie Simposium het gister by die Innova- 
tion Hub in Pretoria plaasgevind. Sowat 80 rdioamateurs en radio entoesiaste 
het die geleentheid bygewoon. Hiervan was die grootste groep van 'n enkele 
klub die van die Kempton Park Technical Society. Weer eens is dit `n bewys 
van die resultate as `n komitee sy gewig agter 'n saak insit en sy lede aanmoedig. 
Die klub het ook spesiale moeite gedoen om sy RAFE kandidate in te sluit en 
het sodoende gesorg vir ekstra insette met die oog op hulle RAE studies. Wel 
gedaan Kempton Park, dit is waarlik die HAM gees in aksie. 


Die volgende RTA sal op 14 September by die Universiteit van KwaZulu-Natal 
in Durban plaasvind. Volledige besonderhede en die besprekingsvorm is op die 
web beskikbaar by www.sarl.org.za. Bespreek asseblief vroegtydig om sodoende 
die organisasie en spyseniering te vergemaklik asook om te verseker dat die KS 
en boustel by die geleentheid beskikbaar sal wees. Soos met die ander RTA s 
sal vyf digitale multimeters wat deur Oorel-1 geborg word te wen wees. 


NUWE AMATEURVIDEOTOERISTING OP IRS 


Die ARIRS Amateurvideosender is nou in die Columbus Module aan boord van 
die Internasionale Ruimtesentrum. Die sender is afgelewer deur 'n Japanese 
vragruimtetuig wat vroeg in Augustus gelanseer is. Die installasie sal deur die 
ruimtevaarder amateur Michael Hopkins, KF5LIG, gedoen word. Hy is opgelei 
om die ARIRS amateurvideotoerusting in werking te stel. Hierdie mylpaal kan 
reeds so vroeg as Oktober plaasvind. Wanneer die nuwe S-Band sender opera- 
sioneel raak sal dit hoofsaaklik vir ARIRS opvoedkundige skoolkontakye gebruik 
word. Video sal slegs as afskakel dien terwyl BHF FK audio steeds vir sending 
gebruik sal word. 


IETS VIR COLLINS RADIOENTOESIASTE 


Vier klubstasies sal die 80ste viering van die befaamde Rockwell Collins se 
Collins Radiomaatskappy met `n spesiale geleentheid operasie gedurende die 
laaste twee naweke van September vier. 


Stasies WOOXX en NOCXX Cedar Rapids, Tlowa; W5ROK Richardson, 'Texas; 
WAGRG Melbourne, Florida en W6OXX 'Tustin, California sal op 21 tot 23 
September en weer 28 to 30 September op die lug wees om aan die geleentheid 
deel te neem. 


'n Spesiale OSL-Kaart vir hierdie gebeurtenis sal aan almal wat met enige van 
hierdie satsies kontak maak beskikbaar wees. `n Aandenkingssertifikaat sal gaan 
aan die wat 3 of meer van hierdie klubstasies op enige kombinasie van bande of 
modes werk. Meer inligting en @SL instruksies is beskikbaar by die webwerf, 
www.wOCxx.org. 


LIGANUUS 


IS JOU LIDMAATSKAP HERNU? Indien jy nog nie jou ledegeld vir hierdie 
jaar betaal het nie is jy tegnies sedert gister sonder enige lidmaatskapsvoordele. 
Daar word egter vir nog twee weke grasie gegee om dit te doen. Indien jy een 
van die amateurs is wat dit nog nie gedoen nie word jy aangemoedig om dit so 
gou as moontlik te doen. Inligting omtrent die bedrag en die bankbesonderhede 
is Maandag by Mariska, 011 675 2393 beskikbaar. 


RADIO-ZS HIERDIE WEEK IN DIE POS Die JuliefAugustus uitgawe sal 
binne die volgende paar dae gepos word en is ook op die webwerf beskikbaar. 
Lede kan die verskillende artikels individueel lees en aflaai. Skakels hiervoor is 
op die Lede Alleen bladsye van www.sarl.org.za te vind. 


Hierdie uitgawe is weer vol interessante artikels soos : “Roll-your-own home- 
brewed amateur radio” deur Victor du Preeez, ZS6EA. “A modern approach 
to characterise the possible new 60 m (5 MHz) band” deur Hannes Coetzee, 
ZSGBZP. “APRS in Aircraft” deur Henry Chamberlain, ZS1AAZ. “Collecting 
Radio Stamps” deur Dennis Green, ZS4BS. “Rapid Deployment Amateur Radio 
(RaDAR)” deur Eddie Leighton, ZSGBNE en `n nuwe rubriek deur Mike Bosch: 
“The World of VHF, UHF and Microwaves” plus al die gewone gewilde inhoud. 
Van spesiale belang is `n artikel deur die skrywer van menige boeke oor antennas 
Doug DeMaw, WIFB getittel “Antenna Accessories for the Beginner”. 


KLUBNUUS 
Geen klubnuus is gedurende die vorige week ontvang nie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


KOMPETISIENUUS 


SARL HF DIGITALE KOMPETISIE Die Kompetisiekomitee het 9 logstate vir 
die SARL HF Digitale Kompetisie gehou op Sondag 18 Augustus 2013 ontvang. 
Die uitslag is soos volg: 

1ste Bernie van der Walt, ZS4TX, 150 punte 2de Jan Botha, ZS4JAN, 101 punte 
en 3de Nico Oelofse, 88 punte. 


Beste telling op 'n enkele band: Bernie van der Walt, ZS4ATX, met 118 punte 
Oop 20 meters. 


HEF VOORTPLANTINGSVOORSPELLING 


Hannes Coetzee, ZSGBZP, berig dat die die verwagte sonaktiwiteitsvlak laag 
gaan bly ten spyte daarvan dat daar `n goeie kans vir 'n M-klas fakkel vanaf 
Sonvlek AR1817 is. Al die ander sonvlekke is stabiel of besig om te verval. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 51. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 
Kort 10 m openinge kan van tyd-tot-tyd oor Oos-Wes daglig paaie voorkom. 


Besoek gerus die nuwe webtuiste http://spaceweather.sansa.org.za. vir meer in- 
ligting. 


DAGBOEK VAN GEBEURE 


3 September Wes Rand Vlooimark 14 September RTA KaZulu-Natal 25 28 
September SARL Uitstalling by ESKOM EXPO vir jong Wetenskaplikes 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 660 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 3 230 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga saamgestel 
en geredigeer deur Louis Kirstein, ZS1LK. 


Dankie dat u geluister het, 73. 
/EX 


